Psalam (Šarić) 20.
Upravitelju pjevačkoga zbora; psalam Davidov.

1Neka te usliši Gospod u dan nevolje! Neka te zaštiti ime Boga Jakovljeva! 

2Neka ti pošalje pomoć iz svetišta! Sa Siona neka te pokrijepi! 

3Neka se spomene svih prinosa tvojih; žrtvu tvoju neka primi milostivo! 

4Neka ti ispuni želju srca tvojega! Neka ti dadne sreću u svakoj osnovi! 

5Tada ćemo klicati na pomoći, što je dobivaš, u ime Boga svojega razvit ćemo zastave; neka ti ispuni Gospod sve želje tvoje! 

6Znam već sada: "Gospod daje pobjedu pomazaniku svojemu! Usliši ga iz svetoga neba svojega obilatom moću desnice svoje. 

7Jedni se uzdaju u kola, drugi u konje: "a mi slavimo ime Gospoda, Boga svojega. 

8Oni posrću i padaju, a mi stojimo čvrsto i držimo se uspravno. 

9Gospode, udijeli pobjedu! Ti kralju, koji nas usliši u dan, kada zovnemo! 

Psalmi (Šarić)